**Magyar Dal Fővárosa – Hévíz 2014. szeptember 14.**

**“A Magyar Dal földön, vízen, levegőben”**

1. **Küldetés nyilatkozat**

Hévíz 2014-ben immár negyedik alkalommal vesz részt a Magyar Dal Napja programsorozaton, melyet a Zalai Megyei Közgyűlés és Hévíz Város Önkormányzata egyaránt támogat *(Hivatkozás: melléklet 6.a fejezet)*, minden évben több ezer – hazai és külföldi - néző előtt, hatalmas sikerrel.  
  
A város lakossága mindössze 4.375 fő, így a „kultúrafogyasztók” jelentős része az idelátogató vendégek közül kerül ki. A vendégéjszakák száma meghaladja az egymilliót, tehát Budapest után a leglátogatottabb turisztikai célpont Magyarországon. A május, július, augusztus és szeptember hónapok a legtelítettebb időszakok. Ilyenkor a létszám gyakran meghaladja a 15.000 főt.

*(Melléklet 1. a, b - Vendégforgalmi adatok, statisztikák)*  
  
Hosszú évek tapasztalatai alapján megállapítható, hogy azok az emberek, akik a hétköznapokban ritkán látogatják a kulturális eseményeket, ha elutaznak, igénylik a rendezvényeket. Hévíz városa – fent említett adottságainál fogva – ebben az évben azt a célt tűzte ki, hogy a Magyar Dal Fővárosa cím elnyerésével – a hazai nagyközönség mellett – a számtalan országból ideérkező turistával is megismertesse a magyar kultúrát, a magyar dalt.



A város tradicionális fürdőhely, 1920-óta a legjelentősebb Magyarországon. Az emberek azonban nem csak gyógyulni jártak ide, hanem keresték a szórakozási lehetőségeket is, s a szigorú fürdőorvosok által felírt kúraprogramok mellett mindig megtalálták a módját a mulatságnak. A társadalmi élet legfőbb színtere a híres „Kúrszalon” volt, mely a műkedvelő előadások helyszínéül is szolgált. Buday Barna így ír ezekről az előadásokról egyik lektűrjében: *„.. a fürdőkúra első hete után, már rezzenéstelen nyugalommal tűröm a háztartásbeli művésznők zongorával kísért sikítozását.”*

*(Hivatkozás: Buday Barna: Pihenő I. – Nyaralás Hévízen, Pátria Irod. Váll. és Nyomdai Rt., Budapest)*

A városban már az 1800-as évek végétől rendszeres programokkal szórakoztatták a vendégeket, akik közül sokan nagynevű művészek, híres polgárok, tudósok, politikusok voltak. Gyakran időzött itt *Rippl- Rónai József* - akit az „Utolsó Bölénynek” neveztek a Fürdőtelepen, utalva ezzel hatalmas termetére,- de megfordult itt például *Karinthy Frigyes, Móricz Zsigmond, Szabó Lőrinc* és *József Attila* is. A Fürdősétányon található Zenepavilonban egy-egy cigánybanda játszott minden nyáron. Kamarazenekarok léptek fel, s meghívták az adott kor ismert és elismert művészeit is. Fellépett itt, a teljesség igénye nélkül: *Jászai Mari, Kosztolányi Dezső, Sárdi János, Honthy Hanna, Sándor Erzsi.*







Hévíz városa ebben az évben – a sokszínű, exkluzív felvezető programok mellett - különleges eseményekkel készül a Magyar Dal Fővárosa cím elnyerésére. A város a vendégek kényelméről a Magyar Dal Napján igénybe vehető turisztikai csomaggal is gondoskodik, amely kedvezményes szállás árakat és a csatlakozó vendéglátók által biztosított kedvezményes árú Magyar Dal Napja menüket tartalmazza. A rendezvény arculatára üres plakátsablonokat készített a város, amelyre majd a kedvezményes ajánlatok kerülhetnek. Kizárólag ezen lesz mód népszerűsíteni mind elektronikus, mind nyomdai kivitelben az eseményhez kapcsolódó akciókat. *(Melléklet 2. - Plakát alapok együttműködőknek)*

Hévíz városa a térség oktatási intézményeinek, civil szervezeteinek, lakosságának bevonásával kíván tisztelegni a Magyar Dal előtt. Az attrakció kapcsán legalább ezer résztvevő egymás kezét fogva öleli majd körül a hévízi tavat és énekel együtt. A rekordkísérletet tervezetten élőben közvetíti a Magyar Televízió. Valamint ezt követően erről a helyszínről indul útjára a Magyar Dal Hőlégballonja.

Továbbá 2014 áprilisától a Magyar Dal hőskorát megidézve, a szervezők színpadra állítják a Hévízi DalFesztivál című rendezvénysorozatot. A Táncdalfesztiválok korából ismert dalokat amatőr énekesek mutatják be élőzenei kísérettel, neves zsűri jelenlétében. *(Melléklet 3. Felhívás és jelentkezési lap)*

A Hévízi DalFesztivál döntőjére 2014. szeptember 14-én, a Magyar Dal Napján kerül sor, tervezetten élő televíziós adás keretében.

Egyedülálló módon ezen a napon indul útjára a keszthelyi kikötőből a Hévíz motoros hajó, mint a Magyar Dal Hajója. Fedélzetén - illeszkedve a hévízi programokhoz - a 60-as éveket idéző táncdalok elevenednek meg három fős élőzenekar előadásában.  
  
További különlegesség, hogy szeptember 14-én egy kisbusz indul útnak a Musica Antiqua zenekarral és a Csicsergők gyermekkarral, akik elviszik a Magyar Dalt partner fürdővárosaink helyszíneire: Zalakarosra, Sárvárra és Bükre.

1. **Tervezett helyszínek**
2. **Autóparkoló:**

A hévízi „Nagyparkoló” frekventáltságának köszönhetően kiváló helyszínéül szolgál a Magyar Dal Napja élő zenekaros nagykoncertjeinek. A rendezvény fő eseményeinek a 120 m2-es, fedett, a színpad teljes szélességében led-fallal ellátott nagyszínpad ad helyet. A színpad mellett elhelyezett légkondicionált öltözőhelyiségben biztosítunk pihenési és felkészülési lehetőséget a fellépőknek.

A színpad előtt a nézőtéren 2000 fő befogadására alkalmas sátor várja a közönséget.

A Nagyparkoló teljes befogadóképessége 5000 fő.

A rendezvény gasztronómiai kiszolgálásáról a nagyparkoló vendéglátó egységei gondoskodnak, akik ez alkalommal a közterületre is kitelepülnek.

**Program:**

***2014. szeptember 12. péntek:***

20.00 Back II Black koncert

***2014. szeptember 13. szombat***:

16.00 Vodku zenekar koncertje

18.00 Kapócs Zsóka Karády műsora

20.00 Nagy Feró és a Beatrice zenekar koncertje

***2014. szeptember 14 – Magyar Dal Napja***

10.00 Zabszalma együttes gyermekkoncertje

11.30 Igricek zenekar koncertje

13.00 Boroszlán népzenei együttes koncertje

14.30 Rusznák Gábor Jumprock Band koncertje

18.00 Hévízi Dalfesztivál – A dal a miénk! énekverseny döntője, tervezetten élő televíziós adás keretében

Az amatőr énekesek vetélkedőjén a zenei kíséretet az ABRAKAZABRA zenekar biztosítja.

A zsűri ismert előadókból és zeneszerzőkből áll.

Műsorvezető: BEBE (Back II Black zenekar frontembere)

A verseny befejezését követően, a szavazás értékelése alatt Tóth Vera fellépése a nagyszínpadon, az ABRAKAZABRA zenekar közreműködésével.



1. **Hévíz közterei:**
2. **dr. Moll Károly tér:**

A Sétáló utca közepén lévő, szökőkúttal és dr. Moll Károly (Marton László Kossuth-díjas szobrászművész alkotása) szobrával díszített, zöld területtel körülvett tér, padokkal. A dr. Moll Károly tér befogadóképessége 100 fő.

**Program:**

***2014. szeptember 14. – Magyar Dal Napja***

11.00 Csicsergők gyermekkar műsora

11.30 Musica Antiqua régi zene együttes műsora



1. **Festetics tér:**

Hévíz egyik legszebb, legvirágosabb sétányának bejáratánál elhelyezkedő, árnyékot adó platánfák által övezett tér, melybe a Sétáló utca is torkollik. A téren két szobor található. Az egyik Festetics György mellszobra, Marton László, Kossuth-díjas szobrászművész alkotása. A második egy vakbarát bronz szobor, amely egyfajta terepasztala a hévízi tónak és a Fürdőtelepnek. Kalmár Katalin szobrászművész alkotása. A téren padokkal körülvett szökőkút működik, amely kedvelt pihenőhelye az üdülővendégeknek.

A Festetics térbefogadóképessége 300 fő.

**Program:**

***2014. szeptember 13.- Amikor fellibbent a Vasfüggöny…***

15.00 Szabadtéri emléktár megnyitó és Trabi találkozó

(Melléklet

***2014. szeptember 14. – Magyar Dal Napja***

12.00 Csicsergők gyermekkar műsora

12.30 Musica Antqiua régi zene együttes műsora



1. **dr. Schulhof sétány:**

Hévíz talán legismertebb, legszebb sétánya, amely a Tófürdő tradicionális bejáratához vezet, az idénynek megfelelő virágokkal beültetve, platánfákkal és padokkal övezve. A sétányt megszakítja a tófürdő bejárata előtti kis tér. A tér közepén szökőkút, melyben a vendégek által kedvelt Tótündér című bronzszobor látható, mely Molnár Jenő szobrászművész alkotása.

A dr. Schulhof sétány befogadóképessége 500 fő.

**Program:**

***2014. szeptember 14. – Magyar Dal Napja***

13. 00 Csicsergők gyermekkar műsora

13.30 Musica Antiqua régi zene együttes műsora



1. **Deák tér:**

A Festetics György Művelődési Központnak is otthont adó Deák tér középpontjában Deák Ferenc szobra áll (szintén Marton László Kossuth-díjas szobrászművész alkotása). A Tófürdő nyári bejárata is innen nyílik, ennek köszönhetően nagy az átmenő forgalom.

A Deák tér befogadóképessége 1000 fő.

**Program:**

***2014. szeptember 14. – Magyar Dal Napja***

14.00 Csicsergők gyermekkar műsora

14.30 Musica Antqiua régi zene együttes műsora



1. **A Szentlélek Templom**

Az 1999-ben épült templom impozáns belső terével, csodálatos akusztikájával nagyszerű helyszíne a komolyzenei koncerteknek.

A Szentlélek Templom befogadóképessége 500 fő.

**Program:**

***2014. szeptember 14. – Magyar Dal Napja***

11.30 (szentmisét követően) Petrás Mária erdélyi származású népdalénekes műsora



1. **Muzeális Gyűjtemény**

A Festetics György Művelődési Központ részeként működik a Muzeális Gyűjtemény, melyben állandó és időszaki kiállítások tekinthetők meg. Az állandó kiállítás témája a fürdőtörténet, időszaki kiállításaink között például olyan művészek alkotásai kapnak helyet, mint Walter Gábor és Almási Anikó. De megtekinthető volt többek közt a Herendi Porcelánmanufaktúra kiállítás, Nyáry Krisztián könyve alapján készült irodalomtörténeti kiállítás és Mindszenthy bíboros emlékkiállítása.

A Muzeális Gyűjtemény épületének befogadóképessége 150 fő.

**Program:**

***2014. szeptember 12. péntek***

17.00 Hangszerkiállítás megnyitója Tóth József tárogatóépítő mester és lakatos László hegedűkészítő hangszerész mester munkáiból

***2014. szeptember 13. szombat***

15.00-17.00 Munkabemutató Tóth József és Lakatos László hangszerész mesterekkel





1. **A Hévízi-tó**

A több ezer éves tőzegfenekű gyógytavat egy 38 m mélyen fekvő forrásbarlang több, ásványi anyagokban gazdag, hideg és a meleg vizű forrásai táplálják. A feltörő víz hőmérséklete a forrásnál 38,5 oC, a tó hőmérséklete 24-38 oC között ingadozik, az évszakok időjárásainak megfelelően, ezért még télen is alkalmas a fürdőzésre. A víz nyugtató, ugyanakkor felfrissítő hatása mellett az egyenletes vízáramlás enyhe masszázsként hat a fürdőzőkre. Egyedi környezete miatt az élővilága igen különleges, gyönyörű látvány a tóba telepített vörös tündérrózsa, ami még késő ősszel is virágzik.

A „tóölelő rekordkísérlet” tervezett létszáma 1000 fő.

**Program:**

***2014. szeptember 14. – Magyar Dal Napja***

10.00 Magyar Dal Napja ünnepélyes megnyitója

Rekordkísérlet: a Hévízi-tó körül legtöbben éneklők rekordkísérlete

A Hévízi-tó körüli sétányon mintegy 1.000 fő, a tavat körbeállva együtt énekel, tervezetten élő televíziós adás keretében. Ezt követően a helyszínről indul útjára a Magyar Dal hőlégballonja.



1. **Hévíz motoros hajó**

A Hévíz magyar gyártmányú, 303-as típusú vízibusz, amelyet a [Balatonon](http://hu.wikipedia.org/wiki/Balaton) üzemeltet a [Balatoni Hajózási Zrt.](http://hu.wikipedia.org/w/index.php?title=Balatoni_Haj%C3%B3z%C3%A1si_Zrt.&action=edit&redlink=1)

Befogadóképessége eredetileg 180 fő volt, a felújítást követően ez 220 főre emelkedett.

**Program:**

***2014. szeptember 14. – Magyar Dal Napja***

A keszthelyi kikötőből indul útjára a Magyar Dal Hajója, melynek fedélzetén négy tagú zenekar előadásában a 60-as éveket idéző táncdalok szólalnak meg.



1. **Fontana Filmszínház**

A Festetics György Művelődési Központ részeként működő mozi Magyarország leglátogatottabb vidéki, egytermes mozija.

Befogadóképessége 104 fő.

**Program:**

***2014. szeptember 12-14.***

Zenés magyar filmek: Made in Hungária, Good bye, Lenin! Filmmaraton, Kopaszkutya koncertfilm, Swing című magyar zenés film ősbemutatója



1. **Dottó – a városnéző kisvonat**

A város turisztikailag frekventált helyszíneit körbejáró motoros kisvonat.

A Dottó befogadóképessége 45 fő.

**Program:**

***2014. szeptember 14. – Magyar Dal Napja***

11.00-20.00 óra között a Dottó menetrend szerinti útvonalán közlekedve egy gitáros és egy harmonikás zenél. A zenészek óránként váltják egymást, a nap folyamán kétszer játszanak.



1. **A Termelői Piac**

A Hévízi Termelői Piac a Nagyparkoló mögötti rendezvényparkban minden héten kedden, csütörtökön és szombaton várja azokat a vásárlókat, akik kedvelik a minőségi házi készítésű és termelésű termékeket.

A kellemes, családias hangulatú piacon, alkalmanként népzenei kíséretben válogathatunk a portékák közül.

A Piac befogadóképessége 1000 fő.

**Program:**

***2014. szeptember 14. – Magyar Dal Napja***

07.00-12.00 óra között Zenés bolhapiac

Régi bakelit lemezek, kazetták, zenés videokazetták, DVD-k, CD-k, koncert relikviák adása-vétele, csereberéje, utcazenészek közreműködésével.

A részvétel mindenkinek ingyenes!



A helyszínek, a városon áthaladó főútvonalról, a Széchenyi utcáról megközelíthetők.

1. **Hévíz művészeti és társadalmi folyóirat**

Húsz évvel ezelőtt, a város rendszerváltás utáni első polgármestere, a kulturális értékek mellett hitet téve, életre hívta a kiadványt. A 2012-es évben a város vezetése ezekhez a gyökerekhez visszanyúlva, de felvéve a versenyt a mai világ követelményeivel, új köntösben jelentette meg a folyóiratot. Azzal a nem titkolt céllal, hogy Hévíz városát a kultúra területén is kiemelje, helyi, de országos szinten is központtá tegye.

2010 –től új tematikával jelenik meg a lap. A sikerre garancia volt Szálinger Balázs helybéli származású, József Attila-díjas költő személye és eddigi munkássága . A folyóirat továbbra is a helyi értékekre alapozva, kiemelkedő színvonalú munkákkal áll az olvasóközönség elé.

Szálinger Balázs költő-főszerkesztő látva a rengeteg munkát, melyet a város a Magyar Dal Napja fővárosa cím elnyeréséért végez, felajánlotta, hogy a folyóirat megjelentet egy Magyar Dal Napja alcímmel ellátott különkiadást, kizárólag ezen alkalomra.

A magyar irodalom és a magyar zene kézen fogva jár majd a folyóirat különszámában, egymást kiegészítve, de mégis meghagyva egymás saját terét és kibontakozási formáját.



1. **Magyar Dal Hőlégballonja**

Jó idő esetén, a Hévízi-tó körüli rekordkísérlet közben, útjára indul a Magyar Dal Hőlégballonja, mely egy kisméretű függeszthető ballon, a kosár alján egy nagyméretű hangjeggyel, oldalán Magyar Dal Napja molinóval.

Így a rendezvény valóban földön, vízen, levegőben zajlik majd.



1. **Programok időrendben**

Felvezető programok:

**2014. szeptember 12. péntek**

Muzeális Gyűjtemény

17.00 Hangszerkiállítás megnyitója - Tóth József tárogatóépítő hangszerész mester és Lakatos László hegedűkészítő hangszerész mester munkáiból.

Nagyszínpad – Autóparkoló

20.00 BackIIBlack koncert

**2014. szeptember 13. szombat**

Amikor fellibent a Vasfüggöny…

Hévíz mindig a kelet és nyugat találkozási pontja volt, sok színes emléket őriz vendégeinkről és családjaikról.

Egész nap Good bye, Lenin! Filmmaraton

15:00 Szabadtéri emléktár megnyitó és Trabi találkozó

Muzeális Gyűjtemény

15.00-17.00 Munkabemutató Tóth József és Lakatos László hangszerész mesterekkel

Nagyszínpad – Autóparkoló

16.00 Vodku zenekar Cseh Tamás emlékműsora

18.00 Kapócs Zsóka Karádi műsora

20.00 Nagy Feró és a Beatrice zenekar koncertje

**2014. szeptember 14. vasárnap – A Magyar Dal Napja**

Hévízi-tó

10.00 – Magyar Dal Napja ünnepélyes megnyitója

Rekordkísérlet – a Hévízi-tó körüli sétányon mintegy 1.000 fő, a tavat körbeállva együtt énekel, tervezetten élő televíziós adás keretében. Ezt követően a helyszínről indul útjára a Magyar Dal hőlégballonja.

Szentlélek templom

10.00 A vasárnapi szentmisét követően Petrás Mária erdélyi származású népdalénekes koncertje

Hévíz közterei

dr. Moll Károly tér

11.00 Csicsergők műsora

11.30 Musica Antiqua együttes műsora

Festetics tér

12.00 Csicsergők műsora

12.30 Musica Antiqua együttes műsora

dr. Schulhof sétány

13.00 Csicsergők műsora

13.30 Musica Antiqua együttes másora

Deák tér

14.00 Csicsergők műsora

14.30 Musica Antiqua együttes műsora

Dottó kisvonat

Délelőtt 11-20 óráig a Dottó menetrend szerinti útvonalán közlekedve egy gitáros és egy harmonikás zenél. A zenészek óránként váltják egymást, a nap folyamán kétszer játszanak.

A Magyar Dal Hajója

A keszthelyi kikötőből útjára indul a Magyar Dal Hajója, melynek fedélzetén négy tagú zenekar előadásában a 60-as éveket idéző táncdalok szólalnak meg.

Kapcsolódó program partner fürdővárosokba:   
Egy kisbusz indul útnak a Musica Antiqua zenekarral és a Csicsergők gyermekkarral, akik elviszik a Magyar Dalt partner fürdővárosaink helyszíneire: Zalakarosra, Sárvárra és Bükre.

Termelői Piac

07.00 - 12.00 Zenés bolhapiac

Régi bakelit lemezek, kazetták, zenés videokazetták, DVD-k, CD-k, koncertrelikviák adása-vétele, csereberéje. Utcazenészek közreműködésével. A részvétel mindenkinek ingyenes.

Nagyszínpad

10.00 Zabszalma együttes gyermekkoncertje

11.30 Igricek zenekar koncertje

13.00 Boroszlán népzenei együttes koncertje

14.30 Rusznák Gábor Jumprock Band koncertje

16.00 Budapest Voices koncertje

18.00 Hévízi Dalfesztivál – A dal a miénk! ének verseny döntője, tervezetten élő televíziós adás keretében.

Az amatőr énekesek előadását az ABRAKAZABRA együttes kíséri.

A **sztár zsűri** szervezése folyamatban van, egyeztetés alatt állunk az alábbi művészekkel:

* Malek Miklós, zeneszerző, karmester
* Gergely Róbert, énekes
* Karácsony János, zenész
* Operettszínház 2 művésze
* Szinetár Miklós, rendező

Műsorvezető: BEBE (BackIIBlack zenekar frontembere)

A verseny befejezését követően, a szavazás értékelése alatt Tóth Vera énekesnő fellépése a nagyszínpadon, az ABRAKAZABRA közreműködésével.